钦定古今图书集成/明伦汇编/氏族典/第164卷 > 《廖用贤尚友录》 > 潘可大
## 钦定古今图书集成/明伦汇编/氏族典/第164卷 > 《廖用贤尚友录》 > 潘可大

按《江宁县志》：“可大起将才，尝建功齐鲁，北援京师，南
援闽粤，皆有功。崇祯庚午，授安庆府游戎。遇流寇入
桐灊，可大训练为备，约同兵备史可法四面堵截，屡
有斩获。丁丑，复邀击贼于酆家店，贼骑数万，可大领
三千馀人，久战月馀，粮矢俱尽，度不能得生，乃取关
防印，襟袂十数处，以身殉焉。”